CELEX: C2005/045/27
Language: sk
Date: 2005-02-19 00:00:00
Title: Vec C-491/04: Návrh na začatie prejudiciálneho konania, ktorý podal VAT and Duties Tribunals, Manchester Tribunal Centre rozhodnutím zo dňa 24. novembra 2004 vo vzťahu ku konaniu Dollond and Aitchison Ltd proti Commissioners of Customs and Excise

19.2.2005   
            
            
               SK
            
            
               Úradný vestník Európskej únie
            
            
               C 45/14
            
         Návrh na začatie prejudiciálneho konania, ktorý podal VAT and Duties Tribunals, Manchester Tribunal Centre rozhodnutím zo dňa 24. novembra 2004 vo vzťahu ku konaniu Dollond and Aitchison Ltd proti Commissioners of Customs and Excise
   (Vec C-491/04)
   (2005/C 45/27)
   Jazyk konania: angličtina
   VAT and Duties Tribunals, Manchester Tribunal Centre podal rozhodnutím zo dňa 24. novembra 2004 na Súdny dvor Európskych spoločenstiev návrh na začatie prejudiciálneho konania vo vzťahu ku konaniu Dollond and Aitchison Ltd proti Commissioners of Customs and Excise, ktorý bol doručený kancelárii Súdneho dvora dňa 29. novembra 2004. VAT and Duties Tribunals, Manchester Tribunal Centre žiada Súdny dvor, aby rozhodol o nasledujúcich otázkach:
   
               1.
            
            
               Má sa tá časť platby, ktorú uskutočnil zákazník v prospech D&A Lenses Direct Limited za poskytnutie určitých služieb zo strany Dolland & Aitchison Ltd alebo nadobúdateľov jeho licencií, zahrnúť do celkovej platby za určité tovary tak, aby bola časťou ceny, ktorá bola alebo má byť zaplatená za určitý tovar v zmysle článku 29 nariadenia Rady č. 2913/92 (1), v situácii, keď zákazník je súkromnou osobou a dovozcom, v mene ktorého D&A Lenses Direct Ltd účtuje DPH pri dovoze?
               Určitými tovarmi sú:
               
                           i)
                        
                        
                           kontaktné šošovky,
                        
                     
                           ii)
                        
                        
                           čistiace roztoky,
                        
                     
                           iii)
                        
                        
                           puzdrá na kontaktné šošovky.
                        
                     Určitými službami sú:
               
                           iv)
                        
                        
                           vyšetrenie pre nosenie kontaktných šošoviek,
                        
                     
                           v)
                        
                        
                           poradenstvo pre nosenie kontaktných šošoviek,
                        
                     
                           vi)
                        
                        
                           akákoľvek pokračujúca následná starostlivosť požadovaná zákazníkom.
                        
                     
         
               2.
            
            
               Ak je odpoveď na otázku 1 vyššie záporná, môže byť čiastka platby za určité služby napriek tomu vypočítaná podľa článku 29 alebo je nevyhnutné uskutočniť takýto výpočet podľa článku 30 uvedeného nariadenia?
            
         
               3.
            
            
               Vzhľadom na skutočnosť, že Normanské ostrovy sú súčasťou colného územia Spoločenstva, ale nie sú súčasťou územia DPH na účely šiestej smernice Rady 77/388/EHS (2), uplatňuje sa niektoré z usmernení uvedených vo veci C-349/96 Card Protection Plan Limited proti Commissioners of Customs and Excise na účely určenia, ktorá časť alebo časti operácie zahŕňajúcej poskytnutie určitých služieb a určitých tovarov má byť ocenená na účely uplatnenia Colného sadzobníka Európskych spoločenstiev?
            
         
      (1)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva, Ú. v. ES L 302, 19.10.1992, s. 1
   
      (2)  Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, Ú. v. ES L 145, 13.06.1977, s. 1